કાબુલઃ આર્જેન્ટિનાના સ્ટાર ફૂટબોલર લિયોન મેસીના દુનિયાભરમાં પ્રશંસકો છે, પરંતુ મેસીને લઈને પાંચ વર્ષના એક બાળકની દીવાનગી હાલના દિવસોમાં સોશિયલ મીડિયા પર છવાઈ ગઈ છે. આતંકવાદગ્રસ્ત અફઘાનિસ્તાનના ગજની પ્રાંતમાં રહેતા મુર્તઝાને પોતાના હીરોની જર્સી ના મળી તો તેણે પ્લાસ્ટિકની જર્સી પહેરીને ફૂટબોલ રમવાનું શરૂ કરી દીધું. પોતાના નાના પ્રશંસકનો ફોટો જોઈને મેસી હવે ખુદ તેને મળવા ઇચ્છે છે.